Germiona Greynjer Gollivudning mashhur ayol qahramonlari reytingini boshqardi

AQShning The Hollywood Reporter jurnali film va seriallarning Gollivudda mashhur bo‘lgan ayol qahramonlari ro‘yxatini e’lon qildi. Bu haqda “Korrespondent.net” xabar bermoqda.

 Germiona Greynjer.
Kadr: YouTube
Birinchi o‘rin britaniyalik aktrisa Emma Uotson ijro etgan “Garri Potter” haqidagi filmlar qahramoni Germiona Greynjerga nasib etdi. Ikkinchi o‘rinni Kerri Fisher o‘ynagan malika Leya (“Yulduzlar jangi”) egalladi. Uchinchi o‘ringa Sara Mishel Gellar o‘ynagan Baffi Sammer (“Baffi —vampirlar qironi”) loyiq ko‘rildi.
Gollivudda ommalashgan ayol qahramonlar safidan “Podium” jurnali bosh muharriri Miranda Pristli (Meril Strip, “Iblis Prada kiyadi”), agent Dana Skalli (Jillian Anderson, “Maxfiy materiallar”), Deyeneris Targariyen (Emiliya Klark, “Taxtlar o‘yinlari”) ham o‘rin oldi.
Reyting Gollivud rejissorlari, aktyorlari va boshqa kino arboblari fikrlari asosida tuzildi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.